เบนซ์ฯบุกจับตลาดเอสเอ็มอี
ตั้งเป้าสินเชื่อปีนี้6,000ล้านปล่อยไม้เด็ดให้เงินกู้ระยะยาว
26 ก.ค. 2555

ตั้งเป้าสินเชื่อปีนี้6,000ล้านปล่อยไม้เด็ดให้เงินกู้ระยะยาว
เมอร์เซเดสเบนซ์ ลีสซิ่ง เปิดบริการทางการเงินใหม่ “สมาร์ทไดรฟ์” จับกลุ่มเอสเอ็มอี ดันยอดสินเชื่อปีนี้ 6,000 ล้านบาท
นายศุภวุฒิ จิรมนัสนาคร กรรมการผู้จัดการ บริษัท เมอร์เซเดสเบนซ์ ลีสซิ่ง (ประเทศไทย) เปิดเผยว่า ในช่วงครึ่งปีหลังนี้บริษัทได้เปิดตัวบริการทางการเงินรูปแบบใหม่ “สมาร์ทไดรฟ์” และ “สมาร์ทไดรฟ์ ไลท์” ซึ่งเป็นบริการเช่ารถยนต์ระยะยาว ด้วยค่าเช่ารายเดือนที่จูงใจ ไม่ต้องกังวลเรื่องการดูแลรักษารถ สามารถเปลี่ยนรถใหม่ได้ทุก 34 ปี และมีค่าใช้จ่ายต่ำใกล้เคียงกับรถญี่ปุ่น โดยเฉพาะเหมาะกับลูกค้าที่เป็นนิติบุคคลหรือเอสเอ็มอี ที่จะได้สิทธิประโยชน์ทางภาษีอีกด้วย
“ดอกเบี้ยรถเมอร์เซเดสเบนซ์ ในตลาดถือว่าต่ำมากๆ เช่น ของบริษัทถ้ารถป้ายแดงดาวน์ 20% ดอกเบี้ยเริ่มต้นที่ 2.15% เท่านั้น และบริษัทไฟแนนซ์อื่นก็พร้อมที่จะแข่งขัน เสนอดอกเบี้ยที่ 2% เพื่อให้ได้ลูกค้าไป ซึ่งก็ถือเป็นเรื่องดีที่ลูกค้าจะได้ประโยชน์” นายศุภวุฒิ กล่าว
นายศุภวุฒิ กล่าวว่า บริการ “สมาร์ทไดรฟ์” ถือได้ว่าเป็นอนาคตของบริษัทก็ว่าได้ คาดว่าภายในอีก 57 ปีข้างหน้า บริการ “สมาร์ทไดรฟ์” จะมีสัดส่วนสินเชื่อประมาณ 30-40% และตั้งเป้าระยะยาวเพิ่มเป็น 50-50% เหมือนกับต่างประเทศ เช่น สหรัฐและเยอรมนี มีสัดส่วนสินเชื่อถึง 50% 
ทั้งนี้ ในปัจจุบันบริษัทมีส่วนแบ่งการตลาดประมาณ 1 ใน 3 ของยอดขายรถเมอร์เซเดสเบนซ์ใหม่ในแต่ละปี ส่วนที่เหลือลูกค้าจะซื้อเงินสดและใช้บริการกับสถาบันการเงินอื่น โดยในปีนี้ผู้ผลิตรถเมอร์เซเดสเบนซ์ตั้งเป้ายอดขายไว้ที่ 6,000 คัน 
อย่างไรก็ตาม บริษัทมีแผนที่จะขยายส่วนแบ่งการให้บริการลูกค้าให้ได้มากขึ้น จึงพร้อมที่จะแข่งขันด้านดอกเบี้ย 
นายศุภวุฒิ กล่าวว่า ผลการดำเนินงานในช่วงครึ่งปีแรกที่ผ่านมาบริษัทปล่อยสินเชื่อใหม่ได้ 3,000 ล้านบาท และตั้งเป้าปีนี้ปล่อยสินเชื่อใหม่ที่ 6,000 ล้านบาท เติบโตประมาณ 20-25% เมื่อเทียบกับปีก่อน โดยจะมีรายได้จากดอกเบี้ยปีละประมาณ 1,000 ล้านบาท และมีหนี้ที่ไม่ก่อให้เกิดรายได้ หรือเอ็นพีแอล ที่คิดค่างวดค่างจ้างที่ 60 วัน อยู่ที่ 0.3% ซึ่งถือว่าต่ำมาก เมื่อเทียบกับฐานลูกค้า 1 หมื่นราย
สำหรับยอดสินเชื่อรวมในปีที่ผ่านมาอยู่ที่ 1.3 หมื่นล้านบาท และสามารถเพิ่มได้เต็มศักยภาพได้ถึง 2 หมื่นล้านบาท ซึ่งปัจจุบันมีสัดส่วนสินเชื่อเช่าซื้อรถเก๋ง 70% และรถบรรทุก รถโดยสาร 30% มีสัดส่วนลูกค้าในกรุงเทพ 80% และต่างจังหวัด 20%